ไฟไหม้แท่นบูชา วิหารวัดบวกครกน้อย เมืองเชียงใหม่กลางดึก วอด 5 แสน
(ภาพจากมูลนิธิรวมใจ อป.พร.เชียงใหม่),เพลิงไหม้แท่นบูชาในวิหารวัดบวกครกน้อย ในเมืองเชียงใหม่ เหตุเกิดกลางดึกหลังพระทำวัตรและขึ้นจำวัดแล้ว ลุกไหม้แท่นบูชา ธรรมาสน์ พรมหน้าพระประธาน ลามไปถึงหลังคา รถดับเพลิงกับชาวบ้านช่วยกันดับได้ ค่าเสียหายประมาณ 5 แสนบาท ยังไม่รู้สาเหตุ,เวลา 01.20 น. วันที่ 13 ก.ย. 59 พ.ต.ท.บุรฉัตร ขวัญคำ รอง ผกก.(สอบสวน) สภ.แม่ปิง อ.เมืองเชียงใหม่ ได้รับแจ้งเกิดเหตุเพลิงลุกไหม้วิหาร วัดบวกครกน้อย เลขที่ 1 หมู่ 2 ต.หนองป่าครั่ง อ.เมืองเชียงใหม่ จึงรุดไปตรวจสอบ,พบรถดับเพลิงจากเทศบาล ตำบลหนองป่าครั่ง และเทศบาลข้างเคียง 5 คัน ระดมมาฉีดน้ำดับเพลิงที่ลุกไหม้แท่นบูชาพระ และแท่นธรรมาสน์ ตั้งไว้หน้าพระประธานซึ่งเป็นไม้สัก แล้วลุกลามไปไหม้พรม ภาพเขียนฝาผนัง จนถึงหลังคาวิหาร ก่อนที่จะสามารถดับเพลิงไว้ได้ ค่าเสียหายเบื้องต้นประมาณ 5 แสนบาท,จากการสอบถาม พระกฤษฎา ประภัสโร รักษาการเจ้าอาวาส เผยว่าหลังจากที่ทำวัตรเย็นเสร็จแล้วก็ดับธูปเทียนและขึ้นไปจำวัด กระทั่ง มีชาวบ้านมาตะโกนเรียกบอกว่าเกิดไฟไหม้ขึ้นในวิหาร เมื่อลงมาพบเพลิงกำลังลุกไหม้อยู่ ก่อนที่รถดับเพลิงกับชาวบ้านจะมาช่วยฉีดน้ำจนเพลิงสงบ ส่วนสาเหตุที่แท้จริงของเพลิงไหม้ครั้งนี้ ทางพนักงานสอบสวนจะแจ้งตำรวจพิสูจน์หลักฐานมาตรวจสอบหาสาเหตุ ต่อไป.
เพลิงไหม้แท่นบูชาในวิหารวัดบวกครกน้อย ในเมืองเชียงใหม่ เหตุเกิดกลางดึกหลังพระทำวัตรและขึ้นจำวัดแล้ว ลุกไหม้แท่นบูชา ธรรมาสน์ พรมหน้าพระประธาน ลามไปถึงหลังคา รถดับเพลิงกับชาวบ้านช่วยกันดับได้ ค่าเสียหายประมาณ 5 แสนบาท
ไฟไหม้,ไฟไหม้วัด,วิหารวัด,ไหม้แท่นบูชา,วัดบวกครกน้อย,เชียงใหม่